 Ọpụpụ 8  Jehova wee gwa Mozis, sị: Bakwuru Fero, ị ga-asị ya, Nke a bụ ihe Jehova kwuru: Hapụ ndị m ka ha gaa jeere m ozi.Ọ bụrụ na ị na-ajụ ịhapụ ha, lee, m ga-eji mbàrá tie ókèala gị niile ihe otiti.Osimiri Naịl ga-ejupụtakwa nnọọ na mbàrá, ha ga-apụtakwa banye nụlọ gị nakwa nụlọ ndina ime ime gị nakwa nelu ihe ndina gị nakwa nime ụlọ ndị na-ejere gị ozi nakwa nebe ndị gị nọ nakwa nime ekwú gị nakwa nihe i ji agwọ achịcha.Ọ bụkwa nahụ gị nakwa nahụ ndị gị nakwa nahụ ndị niile na-ejere gị ozi ka mbàrá ndị ahụ ga-amagoro.E mesịa Jehova sịrị Mozis: Gwa Erọn, sị, Jiri mkpara gị setịa aka nelu osimiri dị iche iche, ọwa mmiri niile nke Naịl nakwa ọdọ mmiri ndị jupụtara nahịhịa amị wee mee ka mbàrá jupụta nala Ijipt.Erọn wee setịa aka nelu mmiri ndị dị nIjipt, mbàrá wee malite ịpụta wee kpuchie ala Ijipt.Otú ọ dị, ndị dibịa anwansi ahụ mere otu ihe ahụ site nanwansi ha wee mee ka mbàrá kpuchie ala Ijipt.Ka oge na-aga, Fero kpọrọ Mozis na Erọn wee sị: Rịọsienụ Jehova arịrịọ ike ka o wepụrụ mụ na ndị m mbàrá ndị a, nihi na m chọrọ ịhapụ ndị unu ka ha gaa chụọrọ Jehova àjà.Mozis wee gwa Fero, sị: Biko, kwuo nonwe gị mgbe m ga-arịọrọ gị arịrịọ, rịọkwara ndị na-ejere gị ozi na ndị gị iji wepụrụ gị na ụlọ gị mbàrá ndị ahụ. Naanị nOsimiri Naịl ka ha ga-afọdụ.Fero wee sị: Echi. O wee sị: Ọ ga-adị ka i kwuru, ka i wee mara na ọ dịghị onye ọ bụla ọzọ dị ka Jehova bụ Chineke anyị,nihi na mbàrá ndị ahụ ga-apụ nebe ị nọ, pụọkwa nụlọ gị nakwa nebe ndị na-ejere gị ozi nọ nakwa nebe ndị gị nọ. Naanị nOsimiri Naịl ka ha ga-afọdụ.Mozis na Erọn wee si nebe Fero nọ pụọ, Mozis wee kpọkuo Jehova nihi mbàrá ndị ahụ O wetaara Fero.Jehova wee mee dị ka okwu Mozis si dị, mbàrá ndị ahụ malitere ịnwụsị nụlọ ha, nogige ha nakwa nala ha.Ha wee kpokọta ha nikpo nikpo, ala ahụ wee malite isi ísì.Mgbe Fero hụrụ na ahụ eruola ha ala, ọ kpọchiri obi ya; o geghịkwa ha ntị, dị nnọọ ka Jehova kwuru.Jehova wee sị Mozis: Gwa Erọn, sị, Setịa mkpara gị kụọ ájá dị nala, ọ ga-aghọkwa anwụnta nala Ijipt dum.Ha wee mee nke a. Erọn wee jiri mkpara ya setịa aka kụọ ájá dị nala, anwụnta wee tawa mmadụ na anụmanụ. Ájá niile dị nala wee ghọọ anwụnta nala Ijipt dum.Ndị dibịa anwansi ahụ wee nwaa iji anwansi ha mee otu ihe ahụ, iji mee ka anwụnta pụta, ma ha enweghị ike. Anwụnta ndị ahụ wee na-ata ma mmadụ ma anụmanụ.Ndị dibịa anwansi ahụ wee gwa Fero, sị: Ọ bụ mkpịsị aka Chineke! Ma obi Fero ka kpọchiri akpọchi, o geghị ha ntị, dị nnọọ ka Jehova kwuru.Jehova wee gwa Mozis, sị: Bilie nisi ụtụtụ gaa guzo nihu Fero. Lee! Ọ na-apụta ịga ná mmiri! Ị ga-asịkwa ya, Nke a bụ ihe Jehova kwuru: Hapụ ndị m ka ha gaa jeere m ozi.Ma ọ bụrụ na i kweghị ịhapụ ndị m, lee, m na-ezitere gị na ndị na-ejere gị ozi na ndị gị odudu, zitekwa ya nụlọ gị; odudu ga-ejupụta nụlọ ndị Ijipt, jupụtakwa nala nke ha nọ na ya.Nụbọchị ahụ, m ga-eme ka ala Goshen bụ ebe ndị m guzo dị iche, ka odudu ghara ịdị nebe ahụ; ka i wee mara na mụ onwe m bụ Jehova nụwa dum.Nezie, m ga-akpa ókè netiti ndị m na ndị gị. Ihe ịrịba ama a ga-eme echi.Jehova wee mee otú ahụ; ọtụtụ ìgwè odudu wee malite inubata nụlọ Fero nakwa nụlọ ndị na-ejere ya ozi nakwa nala Ijipt dum. Ala ahụ wee bibie nihi odudu ahụ.Nikpeazụ, Fero kpọrọ Mozis na Erọn wee sị: Gawanụ chụọrọ Chineke unu àjà nala a.Ma Mozis sịrị: Ọ dịghị mma ime otú ahụ, nihi na ihe anyị ga-achụrụ Jehova bụ Chineke anyị nàjà bụ ihe arụ nanya ndị Ijipt. Ọ bụrụkwanụ na ihe anyị ga-achụ nàjà bụ ihe arụ nanya ndị Ijipt; ọ bụ na ha agaghị atụ anyị nkume?Anyị ga-aga njem ga-ewe ụbọchị atọ nala ịkpa, anyị ga-achụkwara Jehova bụ Chineke anyị àjà dị nnọọ ka ọ gwaworo anyị.Fero wee sị: Mụ onwe m ga-ahapụ unu, unu ga-achụkwara Jehova bụ Chineke unu àjà nala ịkpa. Kama, unu emela ka ebe unu ga-aga dị oké anya. Rịọsierenụ m arịrịọ ike.Mozis wee sị: Lee, apụwala m nebe ị nọ, m ga-arịọsikwara gị Jehova arịrịọ ike, odudu ahụ ga-ahapụ Fero na ndị na-ejere ya ozi nakwa ndị ya echi. Kama, ka Fero ghara igwu egwu ọzọ site nịjụ ịhapụ ndị anyị ka ha gaa chụọrọ Jehova àjà.E mesịa, Mozis si nebe Fero nọ pụọ wee rịọsie Jehova arịrịọ ike.Jehova wee mee dị ka okwu Mozis si dị, odudu ndị ahụ wee hapụ Fero na ndị na-ejere ya ozi nakwa ndị ya. Otu afọdụghị.Otú ọ dị, Fero kpọchiri obi ya noge a kwa, ọ hapụghịkwa ndị Izrel ka ha laa. 